Борис Младенов-Young
Ти лека нощ ми каза скъпа…

chitanka.info

Ти лека нощ ми каза скъпа,

с въздишка ми обърна гръб,

а аз изпитах болка тъпа,

сърцето ми се сви от скръб.

Дойдоха времена разделни

на старини със нов режим.

Един без друг от днес в отделни

легла и спални ний ще спим.

Ще може всеки в самотата,

да хърка, кашля… скришом, с чест,

без сън от болки да се мята,

да носи своя кръст злочест.

Ех, нощите не ще са леки,

щом разделени сме навеки!

Сидни, Австралия — 2008 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.